Світова дїдовизна ЮНЕСКО

Як світова дїдовизна ся означують розлічны културны і природны памяткы по цалім світї, котры были про свою унікатность выбраны орґанізаціёв ЮНЕСКО і прияты міджі тзв. „список світовой дїдовизны“. На тім списку ся находять вшелиякы будовы, горы, озера, народны паркы і цалы міста. Подля Договору о охранї світовой културной і природной дїдовизны з року 1975 суть штаты договору, на котрых теріторії ся даны памяткы находять, завязаны їх охранов.

 Критерии 
Про объекты свѣтовой дѣдовизны становены наступны критерии.UNESCO: The Criteria for Selection. Памятка, регистрована в списѣ UNESCO мать одповѣдати найменше едному критерию.

 (i) репрезентуе дѣло (вытвор) людского творивого духа;
 (ii) представлять важну взаемну вымѣну (проникнѣня) людскых вартости, пересягуючых час або покрываючых културну область свѣта во вывою архитектуры або технологии, памяткового умѣлства, планованя мѣст, або вызераня краины;
 (iii) приносить вынятковость, або хоть лем выняткове свѣдчѣня о културной традиции або цивилизации, котра еще е жива, або уже заникла;
 (iv) е вынятковым примѣром типу будовы, архитектоничного або технологичного ансамблу або краины, котрый представлять вызнамну етапу людской истории;
 (v) е вынятковым примѣром традичного людского заселѣня, выужитя землѣ або моря, котрый репрезентуе дану културу (або културы), або людску интеракцию зоз середовиском, наймя кедь ся локалита стала огроженов выслѣдком вплыву незвратных змѣн;
 (vi) е прямо або непрямо споена з подѣями и животныма традициями, з идеями або вѣровызнанями, з умѣлецкыма и литературныма дѣлами выняткового универзалного вызнаму; (тот критерий мав бы ся переважно поужити едночасно з иншым або иншыма);
 (vii) обсягуе незвычайны природны выказы або области вынятковой природной красы и естетичной  вызначности;
 (viii) е вынятковым примѣром,  представляючым важны етапы вывоя Землѣ, включно зоз свѣдчѣнями живота, важных геологичных процесох, пробѣгаючых при вывою характеру терену, або е вызнамным геоморфологичным ци физиографичным утвором;
 (ix) е вынятковым примѣром, представляючым вызнамны екологичны и биологичны процесы во вывою и розвою певнины, солодкых вод, приморскых и морскых екосистемох и груп ростинства и живины;
 (x) обсягуе найважнѣйшы и закладны природны середовиска про захованя биологичной розмаитости in situ включно з тыма, котры обсягують огрожены виды вынятковой универзалной вартости з погляду наукы, або их охраны.

Жерела и одказы
 UNESCO: The Criteria for Selection. 

 Референции 

*